En dag gik det op for mig, at jeg brugte alt for megen tid på at være online.

Hver gang jeg så, at der var nye ulæste e-mail eller nye kommentarer på Facebook, fik jeg et lille kick: Hvad er der sket, siden jeg sidst tjekkede?

Jeg kunne ikke lade være. Vores hjerner er nemlig gearet til at reagere på forandringer. Hver gang vi ser noget nyt – eller forventer at se noget nyt – så udløser det en lille lykkefølelse.